Nos Henricus Dei gratia princeps, Lugdunensis ecclesie archiepiscopus, gerentes administrationem episcopatus Eduensis, sede Eduense vacante, notum facimus quod cum a sede apostolica nobis fuisset concessum ex privilegio speciali ut nos in dyecesi et tota provincia Lugdunensi procurationes pecuniarias possemus per sex annos continuos et complendos exigere et levare, et nos quoad hoc niteremur et vellemus uti dicto privilegio contra religiosum virum abbatem monasterii S. Martini Eduensis et ejus monasterium ac prioratum Avalonis, Eduensis dyecesis, ad dictum monasterium immediate spectantem, et ab eo procurationes pecuniarias exigere et levare ratione dicti privilegii; et quippe abbas quasdam rationes proponeret per quas dicebat nos non debere nec posse uti contra ipsum abbatem et ejus monasterium ac etiam prioratum Avalonis predictos dicto privilegio et ab eo procurationes pecuniarias exigere et levare ratione privilegii predicti, tandem...... mediantibus inter nos ex una parte et abbatem predictum ex altera super hoc actum....... atum extitit in hunc modum quod nos ab ipso abbate seu ejus monasterio ac prioratu Avalonis predictis, ratione dicti privilegii, pro tempore dictorum sex annorum preteritorum vel futurum procurationes pecuniarias seu expensas aliquas non levabimus nec etiam exigemus. Quare nos nolentes uti dicto privilegio quoad dictum abbatem et ejus monasterium ac prioratum Avalonis predictos, eidem abbati promittimus bona fide quod nos ab eo seu ejus monasterio ac prioratu Avalonis predictis, pro tempore dictorum sex annorum preteritorum vel futurorum, ratione dicti privilegii, procurationes pecuniarias seu expensas aliquas de cetero non exigemus nec levabimus, et quod ad hec contra ipsum abbatem seu ejus monasterium ac prioratum Avalonis predictos ac etiam ejusdem abbatis sucsuccessores nos vel successores nostri aliquatenus non utemur... in cujus rei, etc. Datum die sabbati post focos, anno domini M CC nonagesimo octavo... octavo...